
Pakeisti 2025 m. kovo 6 d. sprendimo Nr. T-86 „Dėl ilgalaikio materialiojo ir trumpalaikio turto perėmimo Šiaulių miesto savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ 2 priedą.

Lietuvos Respublikos vietos savivaldos įstatymo 15 straipsnio 2 dalies 19 punkte nustatyta, kad išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose. 
Šiaulių miesto savivaldybės taryba (toliau – Taryba) 2025 m. kovo 6 d. sprendimu Nr. T-86 „Dėl ilgalaikio materialiojo ir trumpalaikio turto perėmimo Šiaulių miesto savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ sutiko perimti šiuo metu Nacionalinės švietimo agentūros patikėjimo teise valdomą valstybės turtą – 734 vienetus vidutinio našumo nešiojamųjų kompiuterių Acer TravelMate P216- 51-G2, kurių įsijimo vertė yra 476 232,07 Eurų. Tarybos sprendimo 2 priede nurodytas perimamas valstybės turtas, kuris perduodamas Šiaulių miesto savivaldybės bendrojo ugdymo įstaigoms. Atsižvelgiant Nacionalinės švietimo agentūros prašymą ir siekiant užtikrinti sklandų Vyriausybės nutarimo dėl valstybės turto perdavimo savivaldybės nuosavybėn projekto rengimo procesą, Tarybos 2025 m. kovo 6 d. sprendimo Nr. T-86 2 priedą reikalinga papildyti. Teikiamu Tarybos sprendimo projektu pakeičiami Tarybos 2025 m. kovo 6 d. sprendimo Nr. T-86 2 priede nurodytų ilgalaikio ir trumpalaikio turto sąrašų 15 punktai, minėti ilgalaikio ir trumpalaikio turto sąrašai papildomi 26 punktais.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – papildytas tarybos sprendimas sudarys sąlygas perimti valstybės turtą savivaldybės nuosavybėn.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimui įgyvendinti lėšos nebus reikalingos.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

